Tisztelt Szülők!

Prof. Dr. Kásler Miklós miniszter úr 2021. március 6-án kiadott 18/2021. (III.06.) EMMI határozata alapján 2021. március 8-tól az iskolán kívüli digitális munkarend időszaka alatt az iskolák gyermekfelügyeletet szerveznek.

Az iskolán kívüli digitális munkarend bevezetésének célja a járvány megfékezése, ezért kérjük a kedves szülőket, hogy gyermekfelügyeletre vonatkozó igényüket csak indokolt legszükségesebb esetben legyenek szívesek igénybe venni.

Jelen intézkedések csak akkor lehetnek eredményesek a járvány megfékezésében, ha a tanulók kerülik az utcai csoportosulásokat, lehetőség szerint otthonukban, minél kisebb közösségekben tartózkodnak.

Kérjük, hogy igényüket az alábbi kérelem kitöltésével és visszajuttatásával vagy elektronikus úton (e-mailben, Kréta felületen) jelezni szíveskedjenek!

✄

KÉRELEM

Alulírott, (szülő neve)

kérem, hogy gyermekem, (tanuló neve)

 (osztály neve) osztályos tanuló az alábbi napokon és időpontokban gyermekfelügyeletben részesüljön.

Gyermekfelügyelet igénybevételének ideje (melyik nap, mettől meddig):

Kelt: Felsőpakony, 2021. 03. ………

Aláírás